钦定古今图书集成/明伦汇编/宫闱典/第069卷 > 朱子大全集 > 《戊申封事》
## 钦定古今图书集成/明伦汇编/宫闱典/第069卷 > 朱子大全集 > 《戊申封事》

至于辅翼太子之说，则臣前日所谓“数世之仁”者，盖
以微发其端，而未敢索言之也。夫太子，天下之大本，
其辅翼之不可不谨，见于《保傅传》者详矣。陛下圣学
高明，洞贯今古，宜不待臣言而喻。然臣尝窃怪陛下
所以调护东宫者，何其疏略之甚也。由前所论而观
之，岂非所以自治者，犹未免于疏略，因是亦以为当
“然，而不之虑耶？”夫自王十朋、陈良翰之后，宫寮之选，
号为得人，而能称其职者，盖已鲜矣。而又时使邪佞、
儇薄、阘冗庸妄之辈，或得参错于其间。所谓讲读者，
亦姑以应文备数，而未闻其有箴规之效。至于从容
朝夕，陪侍游燕者，又不过使臣宦者数辈而已。皇太
子睿性夙成，阅理久熟，虽若无待于“辅导，然人心难
保，气习易污，习于正则正，习于邪则邪，此古之圣王
教世子者，所以必选端方正直、道术博闻之士，与之
居处，而又使之逐去邪人，不使见恶行。盖常谨之于
微，不待其有过而后规也。”今三代之制，虽不可考，且
以唐之《六典》论之，东宫之官，师傅宾客既职辅导，而
詹事府、两春坊实拟“天子之三省，故以詹事、庶子领
之，其选甚重。今则师傅、宾客既不复置，而詹事、庶子
有名无实，其左右春坊遂直以使臣掌之，何其轻且
亵之甚耶？夫立太子而不置师傅、宾客，则无以发其
隆师亲友、尊德乐义之心；独使春坊使臣得侍左右，
则无以防其戏慢媟狎、奇邪杂进之害，此已非细事
矣。至于皇孙德性未定，闻见未广，又非皇太子之比，
则其保养之具，尤不可以不严。而今日之官属尤不
备，责任尤不专，岂任事者亦有所未之思耶！谓宜深诏大臣，讨论前代典故，东宫除今已置官外，别置师
傅、宾客之官，使与朝夕游处，罢去春坊使臣，而使詹
事、庶子各复其职。宫中之事，一言之入，一”令之出，必
由于此而后通焉。又置赞善大夫，拟谏官以箴阙失。
王府则宜稍放《六典》亲王之制，置宾、友、咨议以司训
导；置长史、司马以总众职。妙选耆德，不杂他材，皆置
正员，不为兼职。明其职掌，以责功效，则其官属已略
备矣。陛下又当以时召之，使侍燕游，从容启迪。凡古
先圣王正心修身，平治天“下之要，陛下之所服行而
已。有与其勉慕而未能及、愧悔而未能免者，倾倒罗
列，悉以告之，则圣子神孙皆将有以得乎陛下心传
之妙，而宗社之安，统业之固，可以垂于永久而无穷
矣。”此今日急务之一也。臣伏见比者圣诏，令皇太子
参决庶务，此见圣虑之深，将使皇太子以时习知国
家政事之得失也。然臣之愚见，则以为使之习事，不
若勉其修德。况今皇太子育德春宫几二十年，其于
天下之事，盖不待习而无不熟矣。独恐正心修德之
学未至，而于物欲之私未免有所系累，则虽于其事，
而或不能自决于取舍之间。故臣窃论辅养之未至
者非有他，但欲陛下更留圣意于此而已。伏乞“圣照。”